გულიკო ჩაფიძე

გულნარა  (გულიკო) ჩაფიძე  (დ. 4 ნოემბერი, 1930, თბილისი — გ. 20 მაისი, 2024)  — ქართველი ექიმი, მეცნიერი.

დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი 1955 წელს.

1954–1958 წლებში იყო ბორჯომის ლიკანის სანატორიუმის ექიმი-ორდინატორი. 1958–1961 წლებში მოსკოვის ექიმთა დახელოვნების ინსტიტუტის ასპირანტი. 1962-1963 წლებში საქართველოს ექსპერიმენტული და კლინიკური თერაპიის ინსტიტუტის უმცროსი მეცნიერ-თანამშრომელი. 1963-1975 წლებში ინფარქტის განყოფილების უფროსი მეცნიერ-თანამშრომელი. 1962-1964 წლებში კარდიოლოგიური განყოფილების უფროსი მეცნიერ მუშაკი. 1965-1994 წლებში — თერაპიის ინსტიტუტის ინფარქტის განყოფილების ხელმძღვანელი. 1989 წლიდან დღემდე სრულიად საქართველოს კათოლიკოს-პატრიარქის პირადი ექიმი. 1997 წელს გადაუდებელ კარდიოლოგიის ცენტრს მიენიჭა აკად. გ. ჩაფიძის სახელი (პატენტირებული); 1994-2014 წლებში  აკად. გ. ჩაფიძის სახელობის გადაუდებელი კარდიოლოგიის ცენტრის დირექტორი. 2011 წლიდან დღემდე ამავე ცენტრის გენერალური დირექტორი. ავტორია 4 მონოგრაფიის და 300-მდე სამეცნიერო ნაშრომის. მათ შორისაა: ამერიკა, გერმანია, უნგრეთი, იუგოსლავია, ბულგარეთი, ავსტრია. 8 საკანდიდატო 3 სადოქტორო დისერტაციის ხელმძღვანელი. კარდიოლოგი, მედიცინის მეცნიერებათა დოქტორი, პროფესორი, აკადემიკოსი. მიღებული აქვს უამრავი მედალი, ჯილდო და სიგელი (მათ შორის ამერიკის).

1962 წელს დაიცვა საკანდიდატო დისერტაციის თემა - „რეგიონალური სისხლის მიმოქცევის ზოგიერთი თავისებურებანი ჰიპერტონული დაავადების დროს“. სადოქტორო დისერტაციის თემა  „მიოკარდიუმის ინფარქტის მიმდინარეობის თავისებურებანი სხვადასხვა ასაკობრივ ჯგუფებში და მიმდინარეობის პროგნოზირება“.

გარდაიცვალა 2024 წლის 20 მაისს 93 წლის ასაკში.გარდაიცვალა ექიმი-კარდიოლოგი გულიკო ჩაფიძე

ჯილდოები
1981 — საპატიო ნიშნის ორდენი
1981 — საქართველოს სახელმწიფო პრემია
1988 — ღირსების ორდენი
1989 — სსრკ სახელმწიფო პრემია
1996 — ღირსების ორდენი
1997 — კემბრიჯის უნივერსიტეტის ინტერნაციონალურ ბიოგრაფიათა ცენტრის ოქროს მედალი
1998 — ღირსების ორდენი
2001 — საპატიო მედალი (ქართული მედიცინის წინაშე განსაკუთრებული დამსახურებისთვის)
2004 — ბიზნეს ქალის წოდება (აშშ ინტერნაციონალურ ბიოგრაფიათა ცენტრის მიერ დასახებულია XXI საუკუნის 2000 წარმატებულად მოღვაწე ქალბატონს შორის)
2004 — საქართველოს სახელმწიფო პრემია, მეცნიერებისა და ტექნიკის დარგში (ერთობლივი გამარჯვება)  მედიცინის მეცნიერებათა დარგში 1988-2000 წლებში შესრულებული ნაშრომისათვის - „საქართველოში გულის იშემიური დაავადებების დიაგნოსტიკისა და მკურნალობის მაღალტექნოლოგიური (ინვაზიური და ინტერვენციული) მეთოდების დანერგვა“
2005 — აშშ ინტერნაციონალურ ბიოგრაფიათა ცენტრის „ნობელის ლაურეატი“ (აშშ)
2008 — საუკუნის სახელი   ქართული მედიცინის განვითარებაში შეტანილი წვლილისათვის
2010 — საუკუნის ექიმი
2011 — საქართველოს ეკლესიის უმაღლესი ჯილდო - „წმინდა გიორგის ოქროს ორდენი“ (სრულიად საქართველოს კათოლიკოს-პატრიარქის მიერ)     საქართველოში კარდიოლოგიის განვითარებაში შეტანილი განსაკუთრებული წვლილისთვის
2011 — საპატიო დიპლომი გადაუდებელი კარდიოლოგიის ცენტრის დაფუძნების და კარდიოქირურგიაში შეტანილი უდიდესი წვლილისთვის
2012 — ბრწყინვალების საპრეზიდენტო ორდენი
2016 — ამიერკავკასიის ექიმთა ლიგის „საუკუნის ექიმის“ ტიტული და შესაბამისი სიგელი 
2016 — საქართველოს გულ-სისხლძარღვთა დაავადებების პრევენციის და რეაბილიტაციის ასოციაციის სპეციალური ჯილდო
2017 — თბილისის საპატიო მოქალაქე

წიგნები
 ჩემი ოჯახი (სიყვარულით, წარმატებებითა და უდიდესი სევდით აღსავსე), რედაქტორები: მიხო მოსულიშვილი და მარიამ ლომიძე, მხატვარი დათუნა ცხაკაია, გამომცემლობა „საარი“, 228 გვერდი, თბილისი, 2024 - ISBN 978-9941-509-10-0 

რესურსები ინტერნეტში


სქოლიო

კატეგორია:დაბადებული 4 ნოემბერი
კატეგორია:დაბადებული 1930
კატეგორია:გარდაცვლილი 20 მაისი
კატეგორია:გარდაცვლილი 2024
კატეგორია:ქართველი კარდიოლოგები
კატეგორია:თბილისის სახელმწიფო სამედიცინო ინსტიტუტის კურსდამთავრებულები 
კატეგორია:თბილისის საპატიო მოქალაქეები (2017)
კატეგორია:თბილისში დაბადებულები
გ